
Parlamentul  României

Camera  Deputaţilor

  Comisia pentru Sănătate şi Familie 
  Bucureşti , 26 iunie 2014   
  Nr.4c-8/159
BIROULUI PERMANENT
AL

CAMEREI DEPUTAŢILOR

Vă înaintăm raportul asupra proiectului de Lege privind instituirea zilei de 28 iulie – Ziua Naţională a Ambulanţei din România                (PL-x 344/2014), trimisă Comisiei pentru sănătate şi familie spre dezbatere,  în fond, cu adresa nr. PL-x 344 din 23 iunie 2014.

În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

Rodica NASSAR

Parlamentul  României

Camera  Deputaţilor
  Comisia pentru Sănătate şi Familie 

  Bucureşti , 26 iunie 2014   

  Nr.4c-8/159
R A P O R T  
asupra proiectului de Lege privind instituirea zilei de 28 iulie – Ziua Naţională a Ambulanţei din România

 (PL-x 344/2014) 
În conformitate cu prevederile art. 95 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere în fond, cu  proiectul de Lege privind instituirea zilei de 28 iulie – Ziua Naţională a Ambulanţei din România , trimis cu adresa nr.  PL-x 344 din 23 iunie 2014.
Senatul, în calitate de primă Cameră sesizată, a adoptat proiectul de Lege în şedinţa din 18 iunie 2014. 

Potrivit dispoziţiilor articolului 75 din Constituţia României, republicată, şi ale art.92 alin. (9) pct. 1, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

  La întocmirea prezentului raport, Comisia pentru sănătate şi familie a avut în vedere :

· avizul favorabil al Consiliului Legislativ (nr.294 din 24.03.2014), cu observaţii şi propuneri;
· punctul de vedere favorabil al Guvernului (nr.1094/05.06.2014) .
Proiectul de Lege are ca obiect de reglementare instituirea zilei de 28 iulie ca Ziua Naţională a Ambulanţei din România, în sensul acordării posibilităţii  autorităţile publice centrale şi locale, ONG-urilor, muzeelor, reprezentanţilor României în străinătate de a organiza evenimente dedicate recunoaşterii rolului şi meritelor în salvarea de vieţi omeneşti a serviciului de ambulanţă român, Ministerul Sănătăţii urmând a fi responsabil de coordonarea activităţilor dedicate acestei zile.
Membrii Comisiei pentru sănătate şi familie au examinat proiectul de lege, în şedinţa din 24 iunie 2014. La lucrările comisiei au fost prezenţi 18 deputaţi din totalul de 19 membri.
În raport cu obiectul şi conţinutul său, proiectul de lege face parte din categoria legilor ordinare. 

În urma finalizării dezbaterilor, Comisia pentru sănătate şi familie a  hotărât, cu unanimitate de voturi, aprobarea proiectului de Lege în forma adoptată de către Senat.
      PREŞEDINTE,




  SECRETAR,
   Rodica NASSAR




Florin BUICU

    Şef birou - Gheorghe Marinescu  
 Întocmit,

  Popa Constanţa-expert

